
La  celoj  de  ATEO 


1  Kunligi  esperantistajn  ateistojn  kaj  liberpensulojn. 

2  Disvastigi  Esperanton  inter  ateistoj. 

3  Defendi  propran  egalrajtecon  kaj  kontraŭi  trudadon  de  religio 
en  neŭtralajn  Esperanto-grupojn. 

4  Instigi  ĉe  neŭtralaj  Esperanto-grupoj,  ke  oni  egale  varbu  por 
Esperanto  ĉe  nereligiaj  grupoj  se  oni  varbas  ĉe  religiaj 
grupoj. 


5  Akceli  racian  pensmanieron  en  Esperantujo  kaj  pri 
Esperanto  mem  kaj  strebi  altigi  la  intelektan  kaj 
kulturan  nivelon  de  Esperantujo. 

6  Libere  diskuti  kaj  anali/i  ateismajn  movadojn, 
politikojn,  kaj  fiiozofiojn  kaj  ĉiajn  rilatajn  sociajn 
problemojn. 

7  Malkateni  la  mensojn! 

Vortoj  de  I'  Prezidanto: 

Karaj  samideanoj,  en  la  vera  signifo  de 
la  vorto, 

Jen  denove  nia  bulteno  ATEO!  La  redaktora 
teamo  pligrandiĝis:  akceptis  kunlabori  du 
francaj  membroj  Chris- 
tian  Riviere  kaj  Domini- 
que  Simeone.  Dankon 
al  ili  kaj  al  ĉiuj  kun- 
laborintoj  por  tiu  ĉi  nu- 
mero.  Bedaŭrinde  en 
2006  ne  eblis  aperigi  la 
bultenon,  tamen  tio  tute 
ne  signifas,  ke  nenio 
okazis  en  la  asocio. 

Kiel  kutime  la  kun- 
sidoj  administra  kaj 
foruma  dum  la  Universalaj  Kongresoj  en  Vilno 
en  2005  kaj  en  Florenco  en  2006  allogis  multajn 
homojn  kaj  naskis  interesajn  debatojn.  En  Vilno 
nia  forumo  temis  pri  “reviviĝo  de  religioj  en  la 
post-sovetaj  landoj”,  kaj  venis  ege  viglaj  reagoj 
de  partoprenantoj  el  Rusio,  Serbio,  Cehio, 
Bulgario  kaj  ceteraj  landoj  de  tiu  mondparto. 
“Religio  en  la  lemejoj”  estis  la  temo  de  la  forumo 
en  Florenco,  kaj  diversaj  prelegantoj  parolis 
pri  la  instruado  de  religio  en  la  loka  lando, 
Italio  (el  vidpunkto  de  instruisto  kaj  de 
lemanto),  pri  la  speciala  kazo  de  instmado  de 
religio  en  Alzaco-Mozelo  (nordorienta 
Francio),  pri  la  situacio  en  Svislando,  en 
Kanado,  en  Israelo,  en  Usono,  en  Japanio. 
Pluraj  el  la  intervenoj  aperas  en  tiu  ĉi  numero. 

ATEO  havis  budon  inter  la  aliaj  fakaj 
asocioj  kaj  partoprenis  en  la  forumo  de 
fakaj  asocioj. 

En  Florenco  ni  krome  partoprenis  la 
Movadan  Foiron,  novan  aranĝon,  kie  landaj 
asocioj  kaj  fakaj  asocioj  havis  la  okazon 
prezenti  sin.  Tie  ĉe  tablo  ni  povis  informi  pri 
ateismo  kaj  nia  asocio.  Por  vigligi  la  aferon, 
estis  prezentitaj  diversaj  opinioj  de  famuloj, 
kiujn  vi  trovos  en  tiu  ĉi  bulteno  ĉe  la  mbriko 
“Kion  ili  diris”. 


Interesa  novaĵo:  en  kajero  19  (2006)  de 
germana  altnivela  fakrevuo  «Humanismus 
aktuell»  (humanismo  aktuale),  de  la  serio 
«Hefte  fŭr  Kultur  und  Weltanschauung» 
(Kajeroj  pri  kulturo  kaj  mondkoncepto)  aperis 
artikolo  de  Detlev  Blanke  pri  la  rilatoj  inter 
Esperanto  kaj  ateismo.  La  kajero  traktas 
la  temon  «Freidenkerisches  Erbe»  (liber- 
pensula  heredaĵo).  La  120-paĝan  kajeron 
eldonis  «Humanistische  Akademie  Berlin 
e.V.»  (Humanisma  Akademio  Berlino, 
registrita  asocio).  La  artikolo  montras  kiun 
rolon  ludis/ludas  Esperanto  praktike  en  la 
ateisma  movado.  Tute  rimarkinde  estas  la 
interesiĝo  de  tiu  ateisma/humanisma  revuo  al 
Esperanto. 

Gis  baldaŭ  en  Jokohamo,  aŭ  sur  la  reto, 
ateisme  via, 

&laude  'Katvimattt 

Religio  kaj  estonteco 

De  kie  ni  venis?  Kien  ni  iras? 

Milfoje  faritaj  demandoj,  kiuj  ne  havas 
aŭ  havos  respondon. 

Nia  misio:  ĉu  vivi  feliĉaj  anstataŭ  esti 
utilaj? 

Ni  konu  pli  bone  naturon,  onin  mem  en 
ĝi,  ĝiajn  kaŭzojn  kaj  efektojn,  sed  tiujn 
mezureblajn,  ne  tiujn  “filozofiajn”:  nia 
feliĉiĝo  venas  el  tio,  ke  ni  estas  utilaj,  kaj 
samtempe  ni  ĝuas  ĝin.  Niapago  venas  el 
esti,  ni  ricevas  pagon  pro  fari,  neniu 
ŝuldas  ion  al  ni. 

E1  kie  ni  venas,  kien  ni  iras?  Kio  gravas? 

Ni  venas  el  evoluo,  kaj  ni  iras  ekzakte  en  la 
naturon,  el  kie  ni  venas.  Estis  komenco,  kaj 
ankaŭ  estos  fino.  Tio  estas  tiom  nekredebla, 
kiel  tio,  ke  ĉiam  ekzistis  ĉio,  kaj  ĉiam  ekzistos 
ĉio.  Tio  estas  bona  temo  por  ke  astronomoj 
esploru  kaj  faru  teoriojn,  kaj  finfine  venos  al 
la  sama  punkto. 

Por  respondi  nerespondeblon,  oni  inventis 
ĉiajn  kredojn  kaj  religiojn,  profitante  kelkajn 
socialajn  klasojn  por  sanigo,  kontrolo, 
subpremado,  negoco  kaj  politiko. 

Ciuj  religioj  bezonas  dion,  kiu  estas  ia  kaŭzo 
de  ĉio,  kion  ni  ne  komprenas.  Cele  al  subtenado 
de  tiu  mito,  estas  necese,  ke  oni  unue  starigu 
aron  da  dogmoj,  sur  kiuj  oni  konstruas 
strukturon  ĝenerale  egan,  kompleksan,  luksan 
kaj  elmontriĝeman,  kiu  subtenas  ties  krede- 
blecon. 

Malfeliĉe,  kiam  oni  paroladas  aŭ  diskutas 
pri  religioj,  oni  pritraktas  ties  strukturon, 
historion,  sekvojn,  filozofion  de  ia  koncema 
religio,  sed  oni  esploras  tro  malmulte  pri  la 
principoj,  la  bazoj,  dogmoj,  kio  estas  tio,  por 
kio  oni  ne  havas  eksplikon,  kaj  oni  devas  kredi 
ilin  devige,  ĉar  alimaniere  religio  ne  havas  kialon 
ekzisti. 


Tiuj  dogmoj  ĝenerale  estas  enpremitaj, 
skulptitaj  troige,  kvankam  preskaŭ  ĉiam  pro 
bona  fido  aŭ  senscieco,  en  la  mensoj  de  infanoj, 
fare  de  ilia  komunumo,  sed  ĉefe  de  la  gepatroj 
kaj  ĉefe  de  la  patrino,  ĉar  ŝi  kunvivas  kun  siaj 
geinfanoj  multe  pli  da jaroj. 

Evidente,  tiujn  dogmojn  oni  ne  pridemandas: 
ili  estas  tiaj,  kaj  oni  devas  kredi  ilin  devige. 
Tion  oni  nomas  fido. 

La  marko  en  la  menso  de  la  infano  kaj  de  la 
adoleskanto  estas  tiom  profŭnda,  ke  eĉ  post 
multaj  jaroj  da  studo  kaj  travivaĵoj,  ili  persis- 
tas,  eĉ  se  logiko,  analizo  kaj  scio  pri  dogmo, 
kaj  sekve  ĉio  alia,  indikas,  ke  ĉiuj  religioj  estas 
mitoj,  kaj  nenio  estas  vera. 

Tiu  infana  traŭmo  restas  en  la  plenkreskulo, 
eĉ  se  li  estas  klera,  kiel  timo  kaj  dubo,  ĉar 
vidante  organizon  tiom  grandan  kiel  eklezion, 
kredas,  eĉ  se  li  ne  malferme  praktikas  sian 
religion,  interne  lia  timo  persistas,  kune  kun 
liaj  duboj.  Timo  al  skandaio  igas  nekredemulojn 
ŝajnigi,  ke  ili  kredas  pri  io,  ĉar  ekzistas  la 
antaŭjuĝo,  ke  tiu,  kiu  kredas  pri  nenio  ne  estas 
fidebla,  kaj  oni  signalas  kaj  ekskludas  lin  aŭ 
ŝin  el  sia  etoso  aŭ  komunumo. 


Venos  la  tago,  kiam  plimultoj  liberiĝos  pri 
religioj  (mankas  jarcentoj,  ni  bezonas  muite 
da  progreso  teknologia,  eduka  kaj  diskoniga), 
kaj  tiam  estos  pli  da  mensa  libereco  por  fari 
kaj  doni,  kio  estas  tio,  kio  feliĉigas  nin 
dumvive,  ĉar  ni  ne  atendos  dion,  kiu  faros 
tion,  kaj  ni  ne  plu  kulpigos  lin  pro  tio,  ke  li  ne 
faros  tion,  kaj  ni  ne  havos  konformismon  aŭ 
sindonon,  kiu  en  alia  tempo  aŭ  loko  punos  aŭ 
premios  nin. 

Tio  faciligos  la  vojon  al  demokratio  kaj 
respekto  pri  homo  tiel,  kiel  li  aŭ  ŝi  estas,  sen 
distingi  iel  ajn.  Posedi  estos  pli  juste  rilate  al 
la  ebleco  produkti  kaj  ne  al  ebleco  subpremi, 
ĉar  ni  estos  multe  malpli  subprcmeblaj. 

Elkore, 


evs 

(e<vd&4  'Ve*teya& 

Hteisrrm  Tutmonda  Espenanto  Onsanizo 
Pnotokolo  de  la  administna  kunueno  de  2006 


En  Florenco,  Italio,  la  lan  de  aŭgusto 
2006,  Claude  Nourmont  prezidas,  kaj  Yves 
Bellefeuille  protokolas. 

Ceestas  cirkaŭ  30  homoj.Claude  Nour- 
mont,  la  prezidanto,  konstatas  kun  ĝojo 
ke  la  salono  estas  plena.  Si  prezentas  sin 
mem  kaj  Yves  Bellefeuille,  la  sekretarion. 
En  la  UK  ankaŭ  estas  Dieter  Rooke,  Anna 
Lowenstein  kaj  Jesuo  de  las  Heras. 

Claude  diras,  ke  ne  estis  multe  da  agado 
dum  la  pasinta  jaro.  La  bulteno  ne  aperis. 
La  kunveno  de  hodiaŭ  estas  administra 
kunveno;  morgaŭ  okazos  la  publika 
forumo,  kiu  estas  multe  pli  interesa.  La 
publikaj  forumoj  bone  funkciis  dum  la 
lastaj  jaroj.  Claude  diras,  ke  la  organizo 
estis  kreita,  por  ke  ne  ekzistu  nur  religiaj 
kaj  spiritismaj  asocioj  en  la  esperanta 
movado.  La  organizo  tamen  ne  ekzistas 
nur  surpapere. 

Ŝi  demandas,  ĉu  aperu  papera  bulteno, 
aŭ  ĉu  la  bulteno  estu  nur  reta.  Ciuokaze 
oni  bezonas  redaktoron  por  bulteno. 
Jesuo,  la  nuna  redaktoro,  ne  ĉeestas;  li 
malsanis  dumkelkaj  monatoj. 

Claude  demandas  pri  kandidatoj  por 
redakti  la  bultenon.  Ŝi  klarigas,  ke  redak- 
toro  ne  nur  atendu  artikolojn;  li  ankaŭ 
instigu,  ke  oni  verku  artikolojn.  En  la 
venonta  numero  de  la  bulteno  aperu  la 
protokolo  de  tiu  ĉi  kunveno  kaj  la 
kontribuoj  de  la  publika  forumo. 

Dieter  demandas,  ĉu  Jesuo  definitive 
rezignispri  laredaktado.  Claude  respon- 
das,  ke  li  lastatempe  ne  povis  prizorgi  la 
bultenon,  do  oni  havu  redaktoran  tea- 
mon. 


Dominkjue  Simeone  kaj  Christian  Riviere 
pretas  esti  en  redaktora  teamo. 

Dieter  raportas  ke  ni  havas  inter  sesdek 
kaj  sepdek  membrojn  kaj  ke  la  kaso  estas 
«ekvilibra». 

Georges  Lhuissier  komentas,  ke  post 
pago  de  kotizo,  oni  ne  scias  ĉu  la  kotizo 
estis  «akceptita»:  oni  ne  ricevas  kon- 
firmon.  Claude  respondas  ke  la  problemo 
estas,  ke  UEA  ne  informas  nin  rapide  pri 
la  pagitaj  kotizoj.  Ni  klopodos  solvi  tiun 
problemon. 

La  temo  de  la  publika  forumo  estos 
«Religio  en  la  lernejoj».  Estos  jenaj 
kontribuoj:  Gabriele  Corsetti  kaj  Nino 
Vessela  pri  italaj  lernejoj  (el  la  vidpunkto 
de  lernanto  kaj  de  instruisto  respektive), 
Arnold  Victor  pri  Usono,  Yves  Bellefeuille 
pri  Kanado,  Cvi  Solt  pri  Israelo,  Claude 
Nourmont  pri  Alzaco-Loreno  kaj  Jose 
Antonio  Vergara  pri  Argentino,  Ankaŭ 
parolos  Dieter  aŭ  lia  filo.  La  forumo  daŭros 
horon  kaj  duono. 

Yves  raportas  pri  la  «movada  foiro»  kiu 
okazis  dum  la  interkona  vespero,  Dominique 
aldonas  kelkajn  vortojn.  La  faka  budo  okazos 
mardon;  Yves  deĵoru.  La  faka  forumo  okazos 
vendredon;  Yves  ankaŭ  ĉeestu  ĝin  por  la  orga- 
nizo.  La  kotizo  estas  15  eŭroj  por  du  numeroj 
de  la  bulteno.  Oni  povas  pagi  ĝin  al  Dieter. 
Dieter  esprimas  kontenton  pro  la  reta  prezento 
de  la  bulteno.  Oni  sugestas,  ke  estu  saluto  de 
la  organizo  al  la  franca  liberpensa  asocio. 

Christian  demandas,  ĉu  oni  daŭrigu  la 
sistemon  laŭ  kiu  kotizo  validas  por  2  numeroj 
de  la  bulteno.  Claude  respondas  ke  estas  necese 
havi  kotizon  ankaŭ  por  pagi  la  koston  de  la 
salono  dum  la  UK. 

Setie^eccMe 

Ptti  Pttincipo  de  Laikeco 

Gis  nun  mi  verdire  neniam  multe  agadis 
por  nekredemo  aŭ  ateismo.  Nek  en  mia 
franclingva  medio  nek  en  la  esperant- 
lingva.  Socie  kaj  familie,  religio  min  pli- 
malpli  ignoris,  kaj  ĝis  nun,  mi  tion  dan- 
keme  reciprokis.  Tiel  mi  kviete  malatentis 
la  problemon. 

Sed  du  eventoj  ŝanĝis  tiun  mensosta- 
ton:  unue  mia  partopreno  al  du  Universalaj 
Kongresoj  (en  Berlino  kaj  Zagrebo),  dum 
kiuj  mi  sentispremonpro  iuj  religiaj  agadoj 
sistemaj,  trudaj  kaj  insistaj,  kiuj  min  iom 
ŝokis,  ĉar  ĝis  tiam  Esperanto  aspektis  kiel 
perfekta  modelo  de  racieco,  kreiveco  kaj 
logiko;  due  kaj  pli  freŝdate,  grave  evoluis 
lapolitiko  de  mia  lando  (Francio),  verŝajne 
sub  la  influo  de  emo  niveligi  tra  Eŭropo  la 
leĝarojn  konceme  la  religiojn,  kaj  certe  sub 
premo  de  iuj  religiaj  komunumoj. 

Mi  precizigu  ke  en  mia  lando,  ekde  1 905, 
iu  leĝo  asertas  la  disiĝon  de  la  ŝtato  kaj 
de  la  religio.  Tiu  leĝo  (ĉefa  peco  de  pli 
ĝenerala  sistemo  nomata  laikeco),  ja  plej 
ofte  efektive  aplikata,  forsendas  religiajn 
(same  kontraŭreligiajn)  ideojn  ekster  la 
perimetron  de  la  publika  sfero  (i.a.  de 
publika  lemejo)  al  la  privata  konscienco- 
tereno.  Gi  certigas  la  liberecon  kredi  aŭ 
ne  kredi,  sed  draste  malpermesas  entru- 
diĝon  de  religio  en  la  lemo-programoj,  kaj 
limigas  ĝin  en  la  publika  vivo  ĝenerale 
(afiŝado,  radiaj  kaj  televidaj  elsendoj). 
Fakte  tiu  leĝo  restas  sufiĉe  svaga 
konceme  la  vestajn  problemojn,  pri  la  rajto 
surhavi  insignojn,  markojn,  vualojn, 
ĉapojn,  eĉ  kiam  tiuj  estas  evidente  religiaj, 
kondiĉe  ke  ili  restu  «diskretaj»  en  publikaj 
lernejoj.  La  vesto-sinteno  estas  fakte 
afero  privata,  eĉ  se  kelkaj  aspektoj  (krucoj 


kaj  vualo)  ne  estas,  laŭ  mia  propra  opinio, 
pruvo  de  socio-evoluinteco.  Pretekste  de 
nur  kelkaj  kazoj  en  la  tuta  lando,  de  rifuzo 
formeti  sian  vualon  (pro  trudo  de  familia 
medio),  oni  bakis  novan  leĝon  unuavide 
pli  severan  (eksigo  de  ĉiu  knabino  kiu 
rifuzos  formeton  de  sia  vualo  dum  la 
kursoj,  kvazaŭ  ne  estus  preferinde  ilin 
eduki  anstataŭ  ilin  eksigi!)  La  registaro 
krome  inside  sugestas  pri  nova  koncepto 
de  «malfermita  laikeco»,  t.e.  pri  neceso 
malfermi  la  instruadon  al  prezentado 
(pretekste  de  historio  kaj  kono  de 
civilizadaj  nocioj)  de  ĉiuj  religioj.  Ni 
neniam  sufiĉe  firme  denuncos  tiun 
«malfermitan  laikecon»,  kiel  mortigan 
atencon  al  la  vera  laikeco,  agreson  kontraŭ 
la  nekredantoj ,  atakon  kontraŭ  la  plej  bazaj 
principoj  pri  disiĝo  de  respubliko  kaj 
religio. 

Rezulte  de  ĉio  ĉi,  oficiale  kadre  de 
necesaj  demokrataj  debatoj  pri  la  «vuala 
problemo»  kaj  pri  la  nova  leĝo,  oni  pli  kaj 
pli  abunde  parolas  pri  religio  ĉe  televido, 
radioelsendoj  (eĉ  publikaj),  en  gazet- 
artikoloj.  Religiaj  titoloj  (via  Religio- 
moŝto)  estas  senĝene  uzataj  franclingve. 
Dimanĉe  diservo  makulas  radioprogra- 
mon.  Nia  ministro  pri  «Intemaj  Aferoj  ...» 
nun  aldone  titoliĝas  «...  kaj  de  Kultoj»  ! 
Mi  esperas  ke  oni  ne  baldaŭ  estos 
devigata  pardonpeti  pro  sia  senreligieco. 
Feliĉe  ni  ankoraŭ  ne  troviĝas  en  tiom  tikla 
situacio,  sed  la  fakto  ke  la  plejmulto  de  la 
eŭropaj  landoj  ne  obeas  laikajnprincipojn 
ja  estas  maltrankviliga.  Sed  mi  ne  volas 
tedi  vin  plu,  pri  okazaĵoj  de  mia  lando.  Ni 
efektive  konstatu  ke  ateismo  estas  grava 
komponanto  de  nia  movado.  Tiu  kom- 
ponanto  bezonas  ekzisti.  Sed  en  rilato  kun 
mia  antaŭa  babilado  pri  laikeco,  mi  deziras 

ĉi  tie  formuli  demandon,  esperante  reagojn 
kaj  vidpunktojn  de  aliaj  legantoj.  Cu  la 
ateista  komponanto  (ATEO)  ne  povus 
iniciati  por  starigi  kaj  proponi  al  la  cetero 
de  la  movado,  principojn  (ekz.  en  la  statuto 
de  UEA)  inspiritajn  de  laikaj  konceptoj? 
Mi  pensas  interalie  pri  la  instruado  de  la 
lingvo  mem  (metodoj,  studlibroj,  tekstoj 
studataj,  ...).  Tio  povus  certigi  ian protek- 
ton  kontraŭ  eventuala  premo  de  religiaj 
grupoj  (mi  pensas  pri  la  plej  sektecaj; 
cetere  ne  pensu  ke  tia  risko  ne  ekzistas), 
sed  precipe  tio  povus  iel  faciligi  la 
agnoskon  de  Esperanto  en  la  instruado- 
programoj  deplej  diversaj  (ne  «diservaj»!) 
landoj ,  interalie  en  la  laikaj .  Efektive  ling  vo 
tro  sorbita  de  religiaj  ornamaĵoj  povus 
bremsi  sian  ŝancon  esti  oficialigita,  kaj 
krome,  eble  limigas  la  entuziasmonpornia 
lingvo,  de  kelkaj  homoj  kiuj  nature  ne 
emus  membriĝi  al  movado  obeanta  ne 
sufiĉe  klarajn  principojn  tiurilate. 

^ĉcrĉAtĉacc  /^ĉttĉeve 
'piacteĉc i 


Kion  ili  dinis 

Oscar  Wilde  (1854-1 900),  verkisto 
La  vero,  kiam  temas  pri  religio,  estas  sim- 
ple  la  travivinta  opinio. 

The  Critic  as  Artist  (1891). 
Voltaire  (1694-1778),  filozofo  kaj 
verkisto 

Se  ni  kredas  absurdaĵojn,  ni  faros 
teruraĵojn. 

Taslima  Nasrin  (verkisto  kaj  feministo) 

Mi  estas  ateisto.  Mi  ne  kredas  je  preĝoj, 
mi  kredas  je  laboro.  Kaj  mia  laboro  estas 
verkado.  Mia  skribilo  estas  mia  armilo. 

Lemuel  K.  Washburn,  liberpensulo 
Miraklo  ne  estas  klarigo  de  tio,  kion  ni 
ne  kapablas  kompreni. 

"I s  The  Bible  Worth  Reading?" 
and  Other  Essays  (1911). 

Albert  Einstein  (1879-1955),  fizikisto 
La  etika  konduto  de  homo  devus  baziĝi 
praktike  sur  kunsentado,  edukado,  kaj 
sociaj  ligoj  kaj  bezonoj;  neniu  religia  bazo 
necesas.  La  homo  efektive  estus  mizerulo, 
se  necesus  bridi  ĝin  per  timo  de  puno  kaj 
espero  pri  postmorta  rekompenco. 

“Religion  and  Science,"  Neiv  York  Times 
Magazine,  9  nov  1930. 

Aristotelo  (?.  384-322  aK),  filozofo 
Preĝoj  kaj  oferoj  estas  senefikaj . 

Friedrich  Wilhelm  Nietzsche  (1844- 
1900),  filozofo 

“Fido”  signifas  la  volon  eviti  scii  tion, 
kio  estas  vera. 

The  Antichrist. 

Mark  Twain  (1835-1910),  verkisto 
Se  la  Ejfel-turo  nun  havus  la  aĝon  de  la 
tero,  la  farbo-tavolo  sur  la  globo  ĉe  ĝia 
pinto  reprezentus  la  proporcion  de  tiu  aĝo, 
kiu  apartenas  al  la  homo;  kaj  kiu  ajn 

komprenus,  ke  tiu  tavolo  estis  la  kialo, 
pro  kiu  oni  konstruis  la  turon.  Mi  supozas, 
ke  oni  komprenus  tion.  ĉu  ne? 

Was  the  World  Madefor  Man  ? 

John  F.  Kennedy  (1917-1963),  35a 
prezidento  de  Usono 
La  granda  malamiko  de  la  vero  tre  ofte 
ne  estas  la  mensogo  -  intenca,  elpensita 
kaj  malhonesta  -  sed  la  mito  -  persista, 
persvadema  kaj  iluzia. 

Citata  de  Marty  Klein  en  “The  Sex  Lies  of  the 
Religious  Right,"  Playboy  (jan  1996). 

Mikhail  Aleksandroviĉ  Bakunin 

(1814-1876),  anarĥiisto  kaj  politika 
teoriisto 

Ni  estas  materiistoj  kaj  ateistoj,  kaj  tiu 
fakto  estas  nia  gloro. 

Views  of  Peligion  de  Rufus  K.  Noyes. 

Douglas  Adams  (1952-2001),  verkisto 
Imagu  iom  da  akvo  en  kavo  en  la  vojo. 
Iun  matenon  la  akvo  vekiĝas  kaj  pensas, 
“En  kiel  bela  mondo  mi  troviĝas  !  En  kiel 
bela  truo  mi  troviĝas!  La  truo  tre  bone 
konvenas  al  mi,  ĉu  ne?  Fakte  ĝi  konvenas 
mirige  bone;  evidente  ĝi  estis  farita  ĝuste 
por  enteni  min  !” 

citita  de  Richard  Davvkins. 

Alice  Walker  (1944-),  verkisto 
Kion  la  menso  ne  komprenas,  tion  ĝi 
adoras  aŭ  timas. 

Aristofano  (?.  448-380  aK),  verkisto  de 
komedioj 

Altaroj !  Altaroj !  Certe  vi  ne  kredas  je  la 
dioj.  Kio  estas  via  argumento?  Kie  estas 
viaj  pruvoj? 

Giordano  Bruno  (1548-1600),  filozofo 
La  vero  ne  ŝanĝiĝas,  nur  ĉar  ĝin  kredas, 
aŭ  ne  kredas,  la  plejmulto  da  homoj. 
el  Giordano  Bruno  La  forgesita  Filozofisto 


George  Bernard  Shaw  (1856-1950, 
dramisto 

La  fakto,  ke  kredanto  estas  pli  feliĉa  ol 
skeptikulo,  ne  estas  pli  bona  argumento 
ol  la  fakto,  ke  ebria  homo  estas  pli  feliĉa 
ol  sobrulo.  La  feliĉo  de  tro  facilakredemo 
estas  senvalora  kaj  danĝera  kvalito. 

George  Bemard  Shaw,  Androklo  kaj  la 
leono,  Antaŭparolo  (1916). 

D.  D.  Bandiste  (1923-),  raciisto 

Ĉiu  religio  asertas  idealojn  kiajn  “Ne 
ŝtelu”,  “Ne  mensogu”  kaj  tiel  plu.  Tiuj  es- 
tas  normoj  por  ĉiu  ajn  civiliziĝinta  socio, 
kaj  ne  devus  esti  ligitaj  al  iu  ajn  religio  aŭ 
dio. 

D.  D.  Bandiste,  citita  en  The  New  Sundav 
Express  (July  15,  2000). 
Susan  B.  Anthony  (1820-1906), 
aktivulo  por  virinaj  rajtoj 

Mi  ne  ftdas  tiujn  homojn,  kiuj  tiel  bone 
scias,  kion  Dio  volas  ke  ili  fam,  ĉar  mi 
rimarkas,  ke  tio  ĉiam  koincidas  kun  iliaj 
propraj  deziroj. 

Susan  B.  Anthony,  dum  kunveno  pri  virinaj 

rajtoj. 

Richard  Dawkins  (1941-),  zoologo 

Mi  kredas,  ke  sencohava  universo,  uni- 
verso  indiferenta  al  homaj  zorgoj,  univer- 
so  en  kiu  ĉio  havas  klarigon,  eĉ  se  ni 
devos  ankoraŭ  longe  progresi  antaŭ  ol 
ĝin  trovi,  estas  loko  pli  bela,  pli  miriga,  ol 
universo  garnita  per  kaprica  laŭokaza 
magio. 

Richard  Dawkins,  Unweaving  the  Rainbow. 

Certe  ni  tenu  malfermitan  menson,  sed 
ne  tiel  malfermitan,  ke  nia  cerbo  elfalas. 

Richard  Dawkins,  en  televida  parolado 
Science,  Delusion  and  the  Appetite  for 

Wonder  ,  BBCl  Television  (12  nov  1996). 

ln$tituado  de  iteligio  en  la  italaj  leitnejoj 

Historieto 

En  Italujo  religio  estas  instruata  en  la  ŝtataj  iernejoj  danke  ai 
interkonsento  de  ia  Itaia  ŝtato  kun  la  Vatikana  ŝtato.  Tiu  interkonsento 
estis  subskribita  unuafoje  en  ia  jaro  1923-a  de  ia  faŝista  registaro 
okaze  de  la  reformo  de  la  lerneja  sistemo.  Pro  tio,  ĉiuj  (kaj  iaŭ  mi 
intence)  paroias  pri  « reiigio »,  sed  fakte  temas  pri  instruado  de  ia 


katolika  religio  (mallongige:  IKR). 

Ekde  de  tiam  tiuj  lecionoj  fariĝis  devigaj. 
Antaŭe  ili  estis  libervolaj  kaj  eblaj  nur  en 
la  elementaj  lemejoj  kaj  organizataj  de  la 
apartaj  komunumoj. 

Per  la  interkonsento  oni  enkondukis 
lecionon  pri  religio  ankaŭ  en  la  mezajn  kaj 
superajn  lernejojn,  kiel  “fundamento  kaj 
kompletigo  de  la  publika  [ŝtata]  edu- 
kado ”. 

Gis  la  jaro  1984  la  instruistoj  estis  nur 
pastroj  aŭ  monaĥoj  (tre  malofte  ili  estis 
instruistinoj,  tiuokaze  ili  estis  monaĥinoj), 
sed  en  1984  «maldekstruma»  registaro 
subskribis  modifon  de  la  interkonsento 
laŭ  kiu  :  “La  itala  Respubliko,  agnos- 
kante  la  valoron  de  la  religia  kulturo 
kaj  konsiderante  ke  la  principoj  de 
katolikismo  estas  parto  de  la  historia 
riĉaĵo  de  la  itala  popolo,  plucertigos, 
en  la  kadro  de  la  celoj  de  eduko, 
instruadon  de  la  katolika  religio  en  la 
ŝtataj  lernejoj  je  ĉiu  nivelo  kaj  ordo, 
escepte  de  universitatoj” . 

Sed  ne  nur  la  kialo  de  la  instruado 
ŝanĝiĝis.  Danke  al  tiu  interkonsento:  a) 
instruado  de  la  katolika  religio,  etendiĝas 
ankaŭ  al  infanlernejoj,  b)  geinstruistoj  ne 
plu  devis  esti  pastroj  au  gemonaĥoj  c) 


kaj,  aliflanke,  ĉeesto  refariĝis  «libervola» 
je  ĉiu  instrunivelo. 

Geinstruistoj 

Laŭ  la  supra  logiko  la  geinstruistoj  es- 
tas  elektataj  de  la  Episkopo,  kies  juĝo  es- 
tas  nekontestebla.  Tio  signifas,  ke  la  ŝtato 
pagas  la  salajron  por  homoj  kiujn  ĝi  tute 
ne  kontrolas,  kaj  kiuj  uzas  tempon  kaj 
ŝtatan  lokon  por  instrui  partiecan  leci- 
onon,  ofte  kontraŭajn  al  la  laikaj  principoj 
de  la  ŝtato  mem. 

Por  teni  siajn  postenojn  ili  devas  ĉiujare 
peti  permeson  el  la  diocezaj  aŭtoritatuloj, 
kiuj  povas  forigi  ilin  el  la  postenoj  eĉ  pro 
kialoj  kiuj  tute  ne  koncernas  la  ins- 
trukapablon  de  la  geinstruistoj,  ekzemple 
pro  «...  publika  morala  konduto  kiu 
mallaŭas  la  instruojn  de  la  Eklezio” .  Ekz. 
iu  instruistino,  kiu  gravediĝis  «neregule», 
estis  maldungita  de  la  episkopo.  ŝi 
apelaciis  kontraŭ  tiu  maldungo,  sed  fine 
la  Konstitucia  Kortumo  agnoskis  ke  la 
leĝo  malfavoras  ŝin. 

Danke  al  leĝo  de  la  jaro  2003  la  ge- 
instruistoj  pri  religioj  fariĝis  ŝtataj.  Nun 
ni  troviĝas  en  absurda  situacio:  episkopo 
dungas  geinstruistojn  por  ŝtata  posteno, 

kaj  kiam  tiuj  ne  plu  estas  ŝatataj  de  la 
episkopo  la  ŝtato  ne  plu  povas  maldungi 
ŝin/lin  kaj  do  ili  aŭtomate  fariĝas  ŝtataj 
geintruistoj  pri  aliaj  studobjektoj! 

Enhavo  de  la  instruado 

Kompreneble  temas  pri  interkonsento 
inter  Italujo  kaj  Vatikano:  “ IKR ...  estas 
farata  konforme  al  la  Eklezia  doktrino”. 
Estas  evidente,  do,  ke  leciono  pri  religio 
utilas  ekskluzive  al  la  Eklezio  por  instrui 
propran  religion,  kion  ĝi  povus  fari  en  siaj 
parohejoj. 

Same  komprenebla  estas  la  fakto  ke  lokaj 
katolikaj  instancoj  kontrolas  “ke  tiuj,  kiuj 
estas  deputitaj  kiel  instruisto  pri  religio 
en  la  lernejoj,  ankaŭ  ne  katolikaj,  estu 
elstaraj  pro  la  ĝusta  doktrino,  pro  ates- 
to  de  kristana  vivo  kaj  pro  didaktika 
lerteco”. 

Do  instruado  de  ceteraj  religioj  aŭ  aliaj 
moralaj  konceptoj  ne  estas  permesataj,  kaj 
instruisto  kiu  kuraĝus  proponi  tion  riskus 
perdi  sian  postenon  (kaj  tio  nemalofte 
okazis). 

Tamen  la  reala  situacio  estas  iom  pli 
komplika.  Katolikoj  entrudiĝas  en  ĉiujn 
lernejajn  aktivecojn  kaj  mi  ne  scias  ĉu  es- 
tas  bonŝanca  la  fakto,  ke  la  geinstruistoj 
pri  katolikismo  nuntempe  estas  ĉefe 
laikuloj .  Kiam  ili  estis  nur  pastroj  oni  (ĉefe 
la  gelemantoj)  ne  serioze  konsideris  ilin, 
tre  malofte  ili  sukcesis  iel  interesi  la 
homojn  al  siaj  lecionoj,  ĝenerale  ili  tute 
ne  instruis,  ofte  ili  eĉ,  okupataj  pro  preĝejaj 
aferoj  (morto,  baptoj,  ktp),  tute  ne  venadis 
al  lernejo.  La  gelernantoj  uzis  tiun 
horlecionon  por  fari  aŭ  kopii  hejmtaskojn, 
por  sin  pretigi  por  ekzameno  dum  posta 
leciono,  por  okulumi  samklasanon,  por  iel 
ajnsin  distri,  ktp... 


La  laikuloj  estas  iom  pli  insidaj .  Ofte  ne 
ekzistas  diferenco  inter  iliaj  lecionoj  kaj  la 
pastraj  :  gelemantoj  daŭre  sin  distras  dum 
iliaj  lecionoj.  Sed  plej  ofte  ili  aktivas 
tiamaniere  ke  la  homoj  (gelernantoj  kaj 
geinstruistoj)  opinias  ke  ili  ne  instruas 
katolikismon,  sed  universalajn  moralajn 
valorojn  kaj  eĉ  la  principojn  de  la  ceteraj 
religioj.  Nu  kio  okazas?  Ili  minimume 
prezentas  sin  kiel  amikon  kaj  diskutas  pri 
ĝeneralaj  sociaj  temoj  (rilato  inter  gej- 
unuloj,  amproblemoj,  aborto,  genaj 
esploroj,  nuntempe  eĉ  origino  de  la  homo) 
neniam  dirante  ke  ili  parolas  el  la  katolika 
vidpunkto  kaj  do  la  gelernantoj  kon- 
vinkiĝas  ke  tiu  vidpunkto  estas  absoluta, 
tute  ne  ekzistas  solvo  malsama  je  tiu 
prezentata  de  la  instruist(in)o. 

Bedaŭrinde  ili  eĉ  ne  instruas  Biblion,  do 
la  gelemantoj  nenion  scias  pri  la  mult- 
nombraj  kontraŭdiroj  intemaj  kaj  eksteraj, 
tio  estas  rilate  la  dirojn  de  la  geinstruistoj 
(aŭ  de  la  Eklezio,  entute). 

Alia  ilia  agado  okazas  preskaŭ  ekster  la 
propra  klaso.  Ĉar  ili  havas  ĝis  18  klasojn, 
ili  sin  proponas  kiel  kunrespondeculojn 
de  tutlernejaj  projektoj  pri  io  ajn  (ekz. 
studesploro  pri  evoluado,  studvojaĝoj, 
ks).  Ĉaimaniere  ĉiuj  gelemantoj  partopre- 
nas  tiujn  projektojn  do  eĉ  la  gelernantoj 
kiu  decidis  ne  «ĝui»  religian  instmon  (mi 
klarigos  kiamaniere  tio  eblas).  Feliĉe  ofte 
tiuj  gelemantoj  kiuj  estas  pli  konsciaj  pri 
siaj  «religiaj»  starpunktoj  ol  la  ceteraj 
homoj. 

La  pastroj  ne  malaperis:  pastro  en  la  jaro 
2000a  konfesprenis  la  gestudentojn  dum 
siaj  lecionoj. 

Gelemantoj 

Gelemantoj  ne  estas  devigataj  ĉeesti. 
Laŭ  la  interkonsento  ili  rajtas  “ne  profiti, 
ne  ĝui”\  kvazaŭ  tio  estus  neperdinda 
bonŝanco! 

Ili  havas  tri  elekteblecojn: 

1.  partopreni  alternativan  lecionon. 
Kvankam  oni  rajtas  postuli  ke  oni 
organizu  tiujn  lecionojn,  gepatroj  kaj 
gelernantoj  plej  ofte  rezignas,  ĉar 
pratike  tio  estas  ebla  nur  en  treege 
malmultaj  lernejoj,  pro  la  aldonaj 
kostoj,  kiuj  superŝarĝus  la  lemejajn 
bilancojn; 

2.  dediĉi  tiun  horlecionon  al  studo  de 
aliaj  studobjektoj .  Ankaŭ  ĉiokaze,  tio 
povas  teorie  okazi  kun  la  subteno  de 
aliaj  instmistoj,  kiuj  fakte  ne  estasje 
dispono  ĉar  okupataj  en  aliaj  klasoj; 
plie  malfacile  troveblas  tiucele  taŭga 
loko; 

3.  eliri  el la  lernejo.  Fakte  ekzistas  neniu 
devigo  partopreni  la  alternativan 
lecionon,  kiel  la  Konstitucia  Kortumo 
aŭtoritate  sankciis  en  la  jaro  1989-a 
substrekante  la  superan  principon  de 
la  konstitucia  laikeco  de  la  ŝtato. 
Pluraj  gepatroj  ne  favore  akceptas  ke 
iliaj  gefiloj  eliru  la  lemejon:  oni  povus 
facile  solvi  la  problemon  metante  la 
lKRje  la  komenco  aŭ  je  la  fino  de  la 
tagaj  lecionoj,  sed  ĉi  tiu  solvo,  kiu 
verŝajne  tre  malpliigos  la  partopre- 
nantojn  je  IKR,  frontas  malkonsenton 
de  la  katolika  Eklezio. 

Katolikoj  ĉiel  strebas  al  trudado  de 
katolikismo  en  la  lernejoj 

Mi  jam  tuŝetis  kelkajn  problemojn  kiuj 
fakte  malhelpas  liberan  decidon  ĉu 
partopreni  tiujn  lecionojn  ĉu  ne. 


Fakte  la  situacio  estas  iom  pli  malsimpla. 
La  Eklezio  ĉiumaniere  klopodas  havigi 
gelernantojn  al  siaj  geinstruistoj.  Mi  jam 
menciis  la  projektojn.  Sed  ankaŭ  alimani- 
ere  kaj  pli  oficiale  malhelpas  «liberecon». 

Je  la  fino  de  la  supera  lernoperiodo 
gelernintoj,  superinte  la  finan  ŝtatan 
Ekzamenon,  ricevas  diplomon  kun  poentoj 
ekde  60  ĝis  100.  Nu,  ministeria  ordono  de 
la  jaro  1999a  deklaris  ke  studo  de  IKR  aŭ 
de  altemativa  leciono  povas  kontribui  al 
la  tiel  nomata  “lerneja  kredito ”,  kiu  estas 
baza  parto  de  la  fina  poentaro. 

Kompreneble,  ĉar  altemativaj  lecionoj 
fakte  ne  ekzistas,  oni  instigas  al  parto- 
preno  al  IKR  lecionoj.  Do,  kontraŭ  tiu 
ordono,  kiu  konstraŭstaras  ankaŭ  kelkajn 
verdiktojn  de  Konstitucia  Kortumo, 
leviĝis  pluraj  protestoj  kaj  ekestis  apela- 
cio.  La  apelacion  oni  rifuzis  per  “kapri- 
cecaj”  motivaĵoj,  el  inter  kiuj  la  plej  ab- 
surda  estas  la  fakto  ke  la  apelaciantoj  “ne 
informis  la  kontraŭulojn ”,  tiuj  estas  ... 
CIUJN  partoprenantojn  de  IKR! 

Nu,  ekzistas  pluraj  solvoj:  enslipigo  de 
kialoj  nepartopreni,  deviga  enkalkulo  de 
la  religiaj  studhoroj  en  la  ĝenerala 
studkariero,  malhelpo  ŝanĝi  elekton  dum 
la  sekvaj  jaroj,  ktp  . . . 

Eĉ  la  horartabelo  estas  rimedo  por 
entrudi  religion! 

Lokigo  je  la  fino  aŭ  komenco  de  la 
klashoraro  faciligas  fuĝon  de  la  geler- 
nantoj .  Do,  post  pluraj  minacoj  de  la  Itala 
Episkoparo,  IKR  estas,  laŭeble,  meze  de 
la  horartabelo,  kvankam  la  ekleziaj  hierar- 
kioj  en  la  estinteco,  kiam  IKR  estis  deviga, 
permesis  ke  la  prireligiaj  lecionoj  estuje 
la  komenco  de  la  taga  klashoraro,  por  ke 
la  tuta  tago  estu  markita  per  Fido. 


Paĝo  12 


'piofietuM  2006 


2007 


Aprilo 


El  studenta  vidpunkto:  iteligio  en  italaj  lernejoj 


Hodiaŭ  mi  parolos  iomete  pri  mia  sperto 
kiel  itala  studento  rilate  al  la  instruado  de 
religio  en  italaj  lernejoj.  Kiel  vi  eble  jam 
scias,  en  italaj  lemejoj  estas  lecionoj  de 
religio  kutime  instruataj  de  pastroj,  kiuj 
prezentas  la  katolikan  religion  kiel  veron. 
En  lapasinteco  tiuj  lecionoj  estis  devigaj, 
sed  en  1983  la  itala  ŝtato  subskribis  novan 
interkonsenton  kun  Vatikano  pri  la  rilato 
inter  la  religio  kaj  la  ŝtato,  kaj  kadre  de  tio 
oni  decidis  ke  studentoj  (aŭ  iliaj  gepatroj) 
devas  havi  la  eblecon  rifuzi  partopreni  en 
tiaj  lecionoj. 

Persone,  mi  iris  al  internacia  lemejo  ĝis 
mi  havis  1 3  jarojn,  sed  poste  mi  komencis 
iri  al  ŝtata  itala  lemejo,  kaj  tie  prezentiĝis 
la  problemo.  Mi  decidis  ke  mi  ja  volas 
partopreni  en  la  lecionoj  de  religi- 
o,  kvankam  mi  estas  ateisto,  ĉar  dum  la 
lecionoj  mi  povos  stariĝi  kaj  klarigi  kial  mi 
malkonsentas  kun  la  pastro. 

La  unua  afero  kiun  mi  malkovris,  estas 
ke  la  lecionoj  pri  religio  estas  prenataj 
serioze  nek  de  la  studentoj  nek  de  la 
instruistoj.  Parto  de  la  kialo  estas  ke  la 
studentoj  ne  ricevas  verajn  poentojn  pri 
religio,  kaj  neniu  atendas  ke  ĝi  estu 
studata  kun  seriozeco.  Fakte,  la  nura  horo 
en  la  semajno  kiu  estas  dediĉita  al  religio 
estas  konsiderata  preskaŭ  kiel  libera  horo: 
la  studentoj  sentas  sin  tute  liberaj  fari  la 
hejmtaskojn  por  alia  fako  dum  la  leciono, 
aŭ  babili  inter  si,  aŭ  legi  revuojn  pri 
muziko.  La  pastroj  mem  ofte  alvenas 
malfrne,  aŭ  en  ekstremaj  kazoj  tute  ne 
alvenas,  kaj  kiam  ili  instruas  ili  kutime  ŭite 
ne  sekvas  la  programon,  sed  komencas 
babili  kun  la  studentoj  pri  la  novaĵoj,  aŭ 
pri  la  signifo  de  la  vivo,  aŭ  pri  kio  ajn  ve- 


nas  al  ilia  kapo.  Nur  tre  malofte  ili  vere 
provas  instmi  al  la  studentoj  pri  la  Biblio, 
sen  ke  iu  ajn  tre  atentas. 

La  unua  pastro  kiun  mi  havis  estis  tre 
reakcia,  kaj  kelkfoje  dum  la  lecionoj  li 
esprimis  opiniojn  kiuj  laŭ  mi  estas 
neakcepteblaj  en  la  kunteksto  de  ŝtata 
lemejo.  En  unu  okazo,  li  neis  ke  la  homoj 
devenas  de  simioj  (eĉ  Vatikano  ne  plu 
tenas  tiun  pozicion).  En  alia  okazo,  li 
klarigis  al  la  klaso  ke  ĉiuj  pozitivaj  valoroj 
en  la  mondo  devenas  de  la  Biblio, 
ekzemple  la  valoroj  ke  oni  tralctu  aliajn 
homojn  laŭ  bona  maniero,  ke  oni  ne 
mortigu,  kaj  ke  oni  rilatu  al  la  socio  en 
civilizita  kaj  deca  maniero.  Li  asertis  ke  se 
la  Biblio  ne  ekzistus,  ankaŭ  tiuj  valoroj  ne 
ekzistus  en  la  nuna  mondo.  Mi  demandis 
al  li,  ĉu  ateisto  ne  povas  havi  tiujn 
pozitivajn  valorojn,  kaj  li  respondis  ke  se 
temas  pri  ateisto  kiu  kreskis  en  kristana 
socio  tiam  eblus,  sed  se  temas  pri  iu  kiu 
ne  kreskis  en  kristana  socio  tiam  ne  estas 
espero.  Li  diris  ke  sufiĉas  rigardi  la 
mondon  por  rimarki  ke  li  pravas:  en  islamaj 
landoj  homoj  nur  mortigas  unu  la  alian, 
en  ateismaj  komunistaj  landoj  same,  nur 
en  kristanaj  landoj  la  homoj  vivas  en 
civilizita  maniero  kaj  respektas  unu  la 
alian.  Plej  maltrankvilige,  estis  kelkaj 
studentoj  kiuj  ŝajnis  konsenti  kun  li. 

En  postaj  jaroj,  mi  ankaŭ  estis  instruata 
de  alia  pastro  kiu  estis  pli  malfermita  kaj 
inteligenta,  ĉar  nature  ankaŭ  la  instruistoj 
pri  religio  ne  estas  ĉiuj  samaj . 

Mi  kredas  ke  estas  anakronismo  ke 
religio  ankoraŭ  estu  instruata  en  tia 
maniero  en  italaj  lemejoj,  kaj  nun  kiam 
ektroviĝas  multaj  studentoj  kiuj  estas 

Meitcdu  la  venton' 

La  plej  eminenta  evento  en  la  historio 
de  la  instruo  pri  evoluado  laŭ  la  teorio  de 
Danvin  estis  la  proceso  nomata  «la  simia», 
kiu  okazis  en  Tennessee  dum  la  20-aj  jaroj 
de  la  lasta  jarcento.  Instruisto  de  biologio 
kaj  liberpensanto  Scopes  defiis  al  ŝtatleĝa 
malpermeso  kaj  instruis  la  teorion  de 
Darwin.  Leĝe  persekutita,  li  dungis 
advokaton  Clarence  Darrow,  kaj  la  ŝtato 
Tennessee  dungis  William  Jennings 
Bryan.  Bryan  estis  pli  impona  ol  lia 
hodiaŭa  reputacio  indikas:  li  estis  la 
politika  defendanto  de  laboristoj  kaj  de 
«la  malgranda  homo»,  tri  fojojn  por- 
prezidenta  kandidato  por  la  Demokratia 
partio,  ŝtatsekretario  porPrez.  Woodrow 
Wilson  (la  plej  impona  intelektulo- 
prezidento  de  la  jarcento),  kaj  la  plej 
admirata  oratoro  siatempa.  Darrow  ankaŭ 
estis  admirata  oratoro  kaj,  kontraŭ  lia  nuna 
reputacio,  ĉefe  defendanto  de  riĉuloj  kaj 
grandegaj  entreprenoj. 

En  la  proceso  Darrow  plene  detruis 
Bryan-on.  Li  alvokis  lin  por  atesti  kiel 
spertulo  pri  la  Biblio,  kaj  Bryan  konstante 
kaj  kontraŭdire  respondis,  «Se  estas  en 
la  Biblio,  devas  estis  vera,  do,  mi  kredas 
ĝin.»  La  fina  rezulto  de  la  proceso  estis, 
ke  evoluado  laŭ  Darwin  ne  nur  povis  esti 
instruata  ĉie  en  Usono,  sed  ĝi  devis  esti 
instruata  ĉie  dumjardekoj. 

Restis  kredantoj  je  la  biblia  fabelo,  sed 
ili  devis  regurdi  Darwinismon  en  la 
klasĉambro.  Nur  kiam  Ronald  Reagan 
elektiĝis  prezidento  en  1980  tiuj  kredantoj 
kuraĝis  reaserti  sian  kredon.  Ili  mallerte 
renomis  sian  kredon  «Laŭscienca  kreis- 

!Noto  de  la  Redaktoro:  Kvankam  la  aŭtoro  ne  diris  titolon  por 
sia  artikolo,  la  eventoj  de  li  citataj  estis  rakontitaj  en  f  ilmo 
samnoma  kaj  direktita  de  Stanli  Kramer  kaj  ĉefaktorigita  de 
Spenser  Trejsi  je  1960. 


mo»,  sed  ĉiuj  kortumoj  malagnoskis  tion 
kiel  sciencon.  Tamen,  estas  miloj  da 
lemejoj  en  Usono,  do,  la  malagnoskado 
daŭris  du  jardekojn. 

Lastatempe  la  samaj  kredantoj  pli  lerte 
enomis  sian  kredon  «Inteligenta  pro- 
jektado,»  kiu  ektrairas  la  kortumaron.  Tiu 
«teorio»  ne  ĝuas  pli  da  apogo  ol  antaŭaj, 
do,  mi  ne  atendas  pli  da  sukceso.  Tamen, 
la  energio  kaj  fikredemo  riskas  bremsi 
progreson  en  diversaj  kampoj,  ekz. 
studado  de  ŝelterapio  por  medicinaj  celoj, 
por  ne  mencii  la  rajtojn  de  virinoj,  ekz. 
decidado  por  si  mem  pri  abortado. 

/frttold 

'Ttecu  i.  e., 

<  auiivH.ictelZ  tcet  > 


gefiloj  de  enmigrintoj  kun  aliaj  religioj,  mi 
esperas  ke  oni  finfine  decidos  ŝanĝi  la 
sistemon.  Laŭ  mi  estus  multe  pli  bone  havi 
ordinaran  instruiston  kiu  instruus  al  la 


studentoj  pri  la  malsamaj  religioj  de  la 
mondo,  el  laika  vidpunkto. 


(^et&fUeie  &osi4.etti. 

Lmedalo  al  1'papo 

aHcmiu-  psio-  L  'medolo-  al  L  popo- 
Dde&n-  nion-  ne.  ĥtmocioA. 
jbe  ĉie  ooĉoj.  kue  koeaA. 


Papo  puJdiĥe  neniomaA. 
MuUoĵuo  oejoA.  eĉ  pli  inde 
Ponĥoee,  malpli  ĉoei-ĥLinde 
Papo  el  ĥomaAo  nuA,  ĥomaA. 

AlMonM-mainajion  U  ooiaA. 
JLiiseea  amo  Un  ne  nuoĵaA. 


/Laue  nuA,  Auianoj.  enotaA. 


flealUa  'ucjon.-edeno, 
fleĥ  teanAa,  oiei ,  pAofaJela. 
Jiin,  ĉan.  L  Mde-onde  LsaieLa 


QnaiuiiA,  pno  L  '(jundjana  Lseno 


PieŭJLo-monalon  fpe  ianĥiA., 
/U  oĥulo  mooad,-eĥAiena, 


Pipenanion  Lsicjoi-aAjieĥia 


ŝenAenuio,  unfan-ioidaio 
Gan  pnemaA.  oin  La  iunocjaio, 
Ue  Uio  ĥnedu,  je  L  Lsono  dia 


Qaiiieo  ai  cjaiaLuoj 


JnaienAAA.  Ĉu.  diaao  iuduA, 

Pni  L  'medala  iene '  isone  niduA. 


Peniu-  psio  L  'medaio  ai  L  papo 
Jaŭdŭjii,  maiioieno  Ua 
lieĥijaA.  maiapsioJso  nia 
Peniu,  de  L  piedoj  ĉjiA,  ĥapo 


ĉ-.  IRŭ 


cacesie 


Notoj : 

1  Zamenhofa  Fondumo,  en  1999,  atribuis  la 
Medalon  de  Toleremo  al  la  papo  Johano  Paŭlo 
la  Ila,  pro  la  jena  merito  :  «heroldo  de  eku- 
menismo,  do  de  toleremo  interreligia,  ...» 
(intercitile  eltiraao  de  la  parolado  de  S°  Zaleski- 
Zamenhof,  prezidanto  de  la  Fondumo,  en 
Florenco  okaze  de  la  91a  UK). 

2  Galileo  :  itala  fizikisto,  astronomo  (1564- 
1642).  Sian  tutan  vivon,  li  trovis  faktajn  okazojn 
informiĝi  pri  la  eklezia  toleremo. 

REDAKCIO:  Poŝtkcsto  4461, 

E30080  MHRCIA, 

IIISPAMO 

Rctsikribu  al 
jcsiio@ono.com 

GRA  VAJNOTOJ: 

1  Ne  subskribitajn  artikolojn 
verkis  la  redaktoro. 

2  Oni  povas  reprodukti  arti- 
kolojn,  kondiĉe  ke  oni  citu  la 
originon. 

3  Ni  ne  korespondos  pri  nepetitaj 
artikoloj.  Tamen,  ni  klopodos 
publikigi  ĉiun  artikolon  kies 
enhavo  estas  interesa  kaj  ne  mis- 
traktas  iun  ajn  personon. 

4  Pri  la  enhavo  de  la  artikoloj 
respondecas  la  aŭtoroj  mem,  ne 
la  redakcio. 


Kotizo:  15  eŭroj  jare. 


Estrapo  dc  HTEO 

Prezidcinto:  Claude  Nourmont,  el  Luksemburgio. 
Vizprezidanto:  Neil  Blonstcin.  el  Usono. 
Sekretario :  Yves  Bellefeuille,  el  Kanado, 

Kasisto :  Dieter  Rooke,  el  Svislando. 

Estrarano:  Anna  Lowenstein,  el  Italio. 
Redaktoro:  Jesuo  de  las  Heras,  el  Hispanio. 
Redakto- 

helpantoj:  Christian  Riviere  kaj  Dominique 
Simeone,  el  Francio. 

Provlegado:  Norman  Noon,  el  Luksemburgio. 


Kovrilo:  Nia  kunveno  en  Litovio. 


